stanford-oval/wikipedia huggingface dataset:
ביביסטים
ראו גם

רק לא ביבי
פופוליזם ימני
קיטוב פוליטי
הערות שוליים

↑  שמאלני וימני, האקדמיה ללשון העברית, ‏17 במרץ 2019
↑  yalepress, On Narcissistic Leaders and Personality Cults, Yale University Press, ‏2019-07-31 (באנגלית אמריקאית)
↑  Anne-Mette Holmgård Sundahl, Personality Cult or a Mere Matter of Popularity?, International Journal of Politics, Culture, and Society, 2022-05-04, עמ' 1–28 doi: 10.1007/s10767-022-09423-0
↑  Jacob Magid, Before leaving office, Obama claimed Netanyahu ‘subscribes to Putinism’, The Times Of Israel, ‏4 באוקטובר, 2022
1 2 3 4 5 6 7  סמי סמוחה, מיהו ביביסט?, החוג לסוציולוגיה, אוניברסיטת חיפה, הכנס השנתי של האגודה הסוציולוגית הישראלית, אוניברסיטת תל אביב, 21.2.2023
↑  דני פילק, אנחנו העם (אתם לא!) - פופוליזם מכיל ופופוליזם מדיר בישראל, עיונים בתקומת ישראל 20, אוניברסיטת בן גוריון, 2010, עמ' 28–48
↑  אדריאן פילוט, "נתניהו הוא מודל לחיקוי עבור ארדואן, טראמפ ואורבן", באתר כלכליסט, 25 ביולי 2019
↑  מעריב אונליין, ‏ינון מגל בריאיון: "אין לי קשר חברי לנתניהו. אני כלי שדרכו הוא מעביר דברים לציבור", באתר מעריב אונליין, 18 באפריל 2024
↑    הודיה כריש חזוני, ‏"הדתיים שנכנסו לתקשורת משרתים את האליטה, אף אחד לא מעריך אותם", בעיתון מקור ראשון, 18 באפריל 2024
↑   ציוץ של ינון מגל ברשת החברתית אקס (טוויטר), 6 במאי 2024
↑  לילך סיגן, ‏הביביזם החדש והשמאל הישן הם שתי כתות קיצוניות עם מאפיינים דומים, באתר מעריב אונליין, 15 בפברואר 2020
↑  שאול אמסטרדמסקי, "איווט לא סתם ביביסט, הוא תאצ'ריסט", באתר כלכליסט, 15 בפברואר 2009
↑  ג'ודי מולץ, Meet the ‘Bibists’: Netanyahu Loyalists Say There’s a Reason They’re Not Out in the Streets Defending Him, אתר הארץ, ‏07 באוגוסט 2020
↑  ערוץ 7, איציק זרקא גאה להיות ביביסט, באתר ערוץ 7, 21 באוגוסט 2020
↑  פעיל הליכוד מטנף ומסית, בכירי התנועה מתייצבים לברך, באתר כלכליסט, 19 בדצמבר 2020
↑    עטרה גרמן, ‏שלמה קרעי: "ביביסט זה לא קללה, להפך", בעיתון מקור ראשון, 19 במאי 2021
1 2  דוד ורטהיים‏, "נתניהו הוא שליח השם". סגל וריקלין השתוללו באולפן וואלה, באתר וואלה, 26 ביולי 2018
↑   שני ליטמן, "נתניהו אדם־על, מנהיג־על. הבסט אוף דה בסט. זכינו", באתר הארץ, 24 באוגוסט 2022
↑    הודיה כריש חזוני, ‏"הדתיים שנכנסו לתקשורת משרתים את האליטה, אף אחד לא מעריך אותם", בעיתון מקור ראשון, 18 באפריל 2024
↑  ח"כ דיסטל אטבריאן: "רואים על נתניהו שהקב"ה מרחף עליו", באתר ערוץ 7, 10 בדצמבר 2024
↑   רן שמעוני, "אני מכונת הרעל". שיחות עם תומכיו האדוקים של נתניהו, באתר הארץ, 19 בדצמבר 2024
↑  נתניהו יחיל ריבונות רק אם הכיסא שלו ירעד, ערוץ 7, 2.07.20
↑  דוד רטנר, סיכום עידן נתניהו: פולחן אישיות, עליונות יהודית וקורבנות תמידית, שיחה מקומית, 25.11.2019
וונג טאו

| --- | --- |

 מדינה / טריטוריה:  וייטנאם וייטנאם
 שפה רשמית:  וייטנאמית 
 שטח:  141.1 קמ"ר
 אוכלוסייה:  ‏
  ‑ בעיר:  357,124 (2019)
 קואורדינטות:  10°24′15″N 107°08′30″E﻿ / ﻿10.404166666667°N 107.14166666667°E﻿ / 10.404166666667; 107.14166666667 
 אזור זמן:  זמן הודו־סין
 https://vungtau.baria-vungtau.gov.vn/
 he
 
וונג טאו (וייטנאמית: Vũng Tàu ‏האזנהקובץ:Vung Tau Northern.ogg‏Ⓘ‏) היא העיר הגדולה ביותר במחוז בא ריה-וונג טאו שבדרום וייטנאם. העיר משמשת כמרכז כלכלי, פיננסי ותרבותי במחוז והיא יעד תיירותי פופולרי בדרום וייטנאם. העיר משתרעת על פני 141.1 קמ"ר וכוללת 16 שכונות עירוניות וקומונה אחת באי לונג סון. עד 2012 הייתה וונג טאו עיר הבירה של המחוז, ולאחר מכן הוחלפה על ידי העיר הקטנה בהרבה, בא ריה. העיר מהווה גם מרכז חשוב להפקת נפט גולמי בווייטנאם.
היסטוריה > היסטוריה > תקופה פרה-היסטורית

בהתאם לחפירות ארכאולוגיות שנערכו בשנת 2002 ו-2005 ב-ג'ונג לון, אזור חוף חולני באי לונג סון, התגלו ממצאים המעידים על קיומם של בני אדם במקום זה כבר בשנת 2000 לפני הספירה. נמצאו קברים, כלים, כלי חרס, תכשיטים וכלי נשק המצביעים על קשרים הדוקים עם תרבות אוֹק אֶאוֹ ופעילות מסחרית עם מדינות סמוכות.
היסטוריה > היסטוריה > תקופה היסטורית

במאות ה-14 וה-15, האזור שבו התפתחה לימים וונג טאו היה ביצה שאליה הגיעו באופן קבוע ספינות סחר אירופיות. פעילות הספינות העניקה למקום את שמו - "וונג טאו", שמשמעותו "מעגן". הפורטוגזים התייחסו למקום הזה בשם "סינקו צ'אגאס" במפותיהם. ממשלת אינדוכינה הצרפתית נתנה למקום את השם "קאפו סן-ז'אק". המצוק של וונג טאו נקרא כיום מוי נינג פונג.
היסטוריה > היסטוריה > התיישבות וייטנאמית

במהלך המאות ה-16 וה-17, עימותים שנבעו ממלחמת טראן-נויאן הובילו לנדידות של וייטנאמים לאזור החוף הסמוך לוונג טאו. בתחילה נקראה וונג טאו בשם "טאם טאנג" לזכר שלושת הכפרים הראשונים באזור: טאנג ניאט, טאנג ני, טאנג טאם, אשר היו תחת שלטון מחוז ביאן הואה.
במאה ה-19, המלכים גיה לונג, מין מאנג וטיאו טרי השקיעו רבות בהגנת וונג טאו, באמצעות פתיחת מתקנים הגנתיים שונים.
היסטוריה > היסטוריה > תקופת הקולוניאליזם הצרפתי

ב-10 בפברואר 1859, צבא נויאן השתמש בתותחים לראשונה במלחמה נגד הפלישה הצרפתית. במהלך המלחמה ההינדוצ'ינית הראשונה, שימשה וונג טאו כבסיס לשיקום חיילים צרפתים חולים.
היסטוריה > היסטוריה > מלחמת וייטנאם

במהלך מלחמת וייטנאם, הפכה וונג טאו לבסיס חשוב לתמיכה לוגיסטית עבור הכוחות האוסטרלים והאמריקאים, והייתה פופולרית כאתר נופש.
היסטוריה > היסטוריה > וייטנאם המאוחדת

לאחר איחוד וייטנאם, נוהלה וונג טאו כעיר תחת השלטון הצבאי. בשנת 1991 הוקמה מחדש פרובינציית בא ריה-וונג טאו, ווונג טאו הוקמה מחדש כעיר עצמאית. בשנים שלאחר מכן הפכה העיר למרכז לוגיסטי חשוב לתעשיית הנפט והגז של וייטנאם.
כלכלה ותיירות > שייט וחיפושי נפט

כיום מהווה העיר מרכז חשוב לתעשיית הנפט והגז של וייטנאם. וונג טאו הוא המרכז העיקרי של המדינה לפעילויות הפקת נפט וגז טבעי.
כלכלה ותיירות > חופים

וונג טאו מציעה מגוון רחב של חופים יפיפיים שמהווים מוקד משיכה לתיירים ולמקומיים כאחד. בין החופים המרכזיים ניתן למנות את חוף באי טראוק (פרונט ביץ'), הממוקם במערב העיר ומהווה נקודת תצפית אידיאלית לשקיעות מרהיבות. חוף באי סאו (באק ביץ'), שהוא החוף הגדול והפופולרי ביותר בעיר, מציע חול לבן ומים כחולים בהם ניתן לשחות ולעסוק בפעילויות ספורט מים מגוונות. חוף באי דאו (פיינאפל ביץ') הוא חוף קטן ושקט המועדף על המקומיים, עם נוף יפהפה וגישה נוחה לים.
כלכלה ותיירות > אתרי נופש ופארקי שעשועים

וונג טאו מארחת מספר פרויקטים תיירותיים יוקרתיים, בהם פרויקט הסייגון אטלנטיס, פארק שעשועים בסגנון דיסנילנד ועוד פרויקטים בהיקף השקעה גדול.
הערות שוליים

↑  Overview of cua lo beach in Vietnamese on official website
↑  "Excavation at the Giong Lon site". Vietnam Museum of National History. 2008-08-30.
1 2  Phạm, Chí Thân (2019-01-18). "Âm vang thần công Phước Thắng". Báo Bà Rịa-Vũng Tàu.
↑  Saigon: A History, p. 82, by Nghia M. Vo (2011): "There were talks about moving the port facilities to Vũng Tàu at the mouth of the river where ..."
↑  Keith W. Nolan.
↑  "Shipping, shipbuilding, offshore news". Marinelog. 3 במאי 2007. נבדק ב-1 ביוני 2007. {{cite web}}:  (עזרה)
↑  Home, Vietnam Tourism
↑  "Official website of Ba Ria-Vũng Tàu province's government". נבדק ב-16 במרץ 2023. {{cite web}}:  (עזרה)
↑  "Tin tức, Thời sự cập nhật liên tục 24x7". VietNamNet. 18 בדצמבר 2013. אורכב מ-המקור ב-18 בדצמבר 2013. {{cite web}}:  (עזרה)
| --- | --- |
בקרת זהויות :  NLI: 987007562393105171  BNE: XX5682344  BnF: cb14607454g (data)  GND: 1122748647  LCCN: n88079808  MusicBrainz: 0319598f-14cb-40a1-a0f6-90f62b34c959  NARA: 10038279  VIAF: 172295120   WorldCat (עם VIAF): 172295120 
תחנת המעבורת המהירה Vũng Tàu Hydrofoil, נקודת ציון ארכיטקטונית של העיר
החוף הקדמי בוונג טאו עם הידרופויל בפינה הימנית התחתונה
פסל בגובה 32 מ' של ישו המושיט את זרועותיו באורך 18.3 מ' על ראש הר Nho בגובה 170 מ'
טפיר

| טפיר |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: טפיריים
סוג:: טפיר
שם מדעי
 Tapirus ‏בריסון, 1762

גור של טפיר ברזילאי.
סיר בישול בצורת טפיר של בני ה-Mapulu Waura המתגוררים ב- Alto Xingu, מאטו גרוסו, ברזיל. הסיר הוא מתוך אוסף פרטי המוצג ביד הזיכרון לעמים הילידים, ברזיליה, ברזיל. מתוארך לשנת 1994
טפיר (שם מדעי: Tapirus) הוא סוג של יונק מהסדרה מפריטי פרסה והוא הסוג היחיד ששרד במשפחת הטפיריים.
כיום בסוג זה נכללים חמישה מינים, מתוכם ארבעה חיים באמריקה הלטינית שמדרום מקסיקו ולאורך אמריקה המרכזית והדרומית עד לדרום ברזיל. המין החמישי - טפיר מלאי, חי בדרום-מזרח אסיה. לרוב הטפירים חיים ביערות גשם ויערות ירוקי עד, לרוב בקרבת מקור מים או בביצות, אך גם ביערות הרריים ויערות יבשים.
מאפיינים

הטפירים קרובים בגודלם לסוסיים. גופם מעוגל ומתחדד עד לקדמת הגוף, דבר המאפשר תנועה מהירה ביערות הסבוכים, הם גם בעלי זנב קטן. לטפירים שערות סבוכות על כל גופם, שני מינים אף בעלי רעמה נוכחת. למינים הדרום אמריקאים עור בגוון חום כהה ואפור, למין האסייתי עור שחור במרבית גופו ומעט גוון לבן קרמי באמצע גופו.
 פיהם של הטפירים מאפיין אותם ומייחד אותם. הוא כעין דבלול עורי הכונס את אפם ואת שפתיהם העליונות. עייני הטפיר קטנות ובצידי ראשו. אוזניו אובאליות זקורות וכמעט חסרות תזוזה.
הטפירים מולידים צאצא אחד לאחר תקופת הריון של 14-13 חודשים. הוולדות מאופיינות בפסים לבנים על גבן הנעלמים לאחר שישה חודשים, הם נגמלים מיניקה לאחר 12-10 חודשים ומגיעים לבגרות מינית לאחר 4-2 שנים. הטפירים חיים כ-30 שנה.
הטפירים הם אוכלי עשב שקטים וביישנים, היוצאים לחפש מזון בלילות. הם ניזונים מעלים, עשבים, שורשים ומענפי פרות הצמודים לקרקע. הטפירים שחיינים מצוינים, הנהנים מהתפלשות בבוץ ומהתזות מים. הטפיר הוא יצור מתבודד, למעט נקבות עם צאצאים צעירים.
באזורים רבים ניצודו הטפירים לשם מזון וספורט, אולם מספר שבטים אינדיאנים רואים בטפיר חיה קדושה. באמריקה המרכזית הם ידועים ביכולתם להרוס יבולי תירס אולם לא נחשבים כמזיקים. חלה ירידה דרסטית במספרם של הטפירים בשל דילול העצים בידי האדם למטרות חקלאות ותעשייה, כל המינים נמצאים בסכנת הכחדה. לטובת ניסיונות שימורו של הטפיר, נקבע "יום הטפיר העולמי" בתאריך 27 באפריל.
מינים

מינים נכחדים
טפיר אוגוסטוס (Tapirus augustus)
טפיר קליפורני (Tapirus californicus)
Tapirus copei
Tapirus cristatellus
Tapirus greslebini
Tapirus johnsoni
Tapirus lundeliusi
Tapirus merriami
Tapirus mesopotamicus
Tapirus oliverasi
Tapirus polkensis
Tapirus rioplatensis
Tapirus rondoniensis
Tapirus tarijensis
Tapirus veroensis
Tapirus webbi
מינים קיימים
| שם | שם מדעי | תמונה | מצב שימור | אורך ממוצע | משקל ממוצע |
| --- | --- | --- | --- | --- | --- |
| טפיר בירדי | Tapirus bairdii |  | שימור EN‏ | 1.8–2.5 מטר | 150–400 ק"ג |
| טפיר הרים | Tapirus pinchaque |  | שימור EN‏ | 1.8 מטר | 150–225 ק"ג |
| טפיר ברזילאי | Tapirus terrestris |  | שימור VU‏ | 1.8–2.5 מטר | 150–320 ק"ג |
| טפיר אסייתי | Tapirus indicus |  | שימור EN‏ | 1.8–2.4 מטר | 250–320 ק"ג |
| טפיר קבומני | Tapirus kabomani |  | שימור NE‏ | 1.3 מטר | 100 ק"ג |
קומיקס וירקות

| --- | --- |

 מידע כללי
 סוג:  חנות קמעונאות לממכר קומיקס
 על שם:  המוצר (קומיקס)
 כתובת:  המלך ג'ורג' 40
 מיקום:  תל אביב-יפו
 מדינה:  ישראל ישראל
 הקמה ובנייה
 תקופת הבנייה:  2001–2001
 תאריך פתיחה רשמי:  2001
 
 קואורדינטות:  32°04′23″N 34°46′30″E﻿ / ﻿32.073137161737°N 34.774982119942°E﻿ / 32.073137161737; 34.774982119942
 אתר החנות
 he
 
קומיקס וירקות היא חנות קומיקס ישראלית בעלת שני סניפים. בשנת 2011 זכתה החנות בפרס אייזנר בקטוגריית חנות הקומיקס הקמעונאית הטובה ביותר כשפרס זה נחשב לחשוב מבין פרסים המחולקים בתחום הקומיקס. בחנות מתקיימות לעיתים החתמות של קומיקסאים ואחת לשנה בשישי הראשון של חודש מאי מתרחש יום קומיקס חינם.
היסטוריה

החנות הוקמה בשנת 2001 על ידי יובל שרון ודני אמיתי והייתה חנות אינטרנטית, אשר הפעילה דוכנים ארעיים למכירת קומיקס. לאחר שלוש שנים נפתח סניף פיזי ברחוב המלך ג'ורג' 30 (בורוכוב 2) בתל אביב-יפו, ביוני 2006 עבר למשכנו הנוכחי ברחוב המלך ג'ורג' 40. ביוני 2009 נפתח סניף נוסף ברעננה.
ביולי 2011 הוכרז בכנס "קומיק-קון" בסן דייגו כי החנות זכתה בפרס אייזנר בקטגוריית חנות הקומיקס הקמעונאית הטובה ביותר, והיא הייתה לחנות השלישית מחוץ ליבשת אמריקה הצפונית שזוכה בפרס זה, והראשונה מאסיה.
הערות שוליים

1 2 3 4  שרי שביט, גאווה ישראלית: פרס בינ"ל לחנות "קומיקס וירקות", באתר ynet, 24 ביולי 2011.
1 2  ענת טוריסקי, "גיבור־על זה לא רק כוחות", באתר כלכליסט, 27 ביולי 2011.
1 2  קומיקס: חנות ישראלית זכתה באוסקר של עולם הקומיקס, באתר וואלה, 24 ביולי 2011.
↑  עדיה פיטרמן, סופר-קומיקס, באתר TheMarker‏, 25 ביוני 2010.
↑  אילן יצחייק, עלו ברשת: הגברים מתארגנים, באתר ynet, 28 בנובמבר 2004.
↑  לירן דנש, עסק קטן ומדליק: קומיקס וירקות, באתר nrg, 17 באפריל 2007.
↑  הילה טוב, משמאל לימין ברחוב קינג ג'ורג', באתר ynet, 4 באוגוסט 2005.
1 2 3  ג'יי דיטצ'ר, Comic Shop Inovators Comics N’ Vegetables Bring Geek Culture to Israel, באתר unleash the fanboy, ‏27 באוגוסט 2014 (באנגלית).
↑  Retailer Award Past Recipients, באתר קומיק-קון, סן דייגו (באנגלית).
↑  שרה קרנבק, Israelis win comics award, באתר משרד החוץ, ‏20 בדצמבר 2011 (באנגלית).
ערך זה הוא קצרמרבנושא תל אביב-יפו. אתם מוזמנים לתרום לוויקיפדיה ו.
סרט אפס

| --- | --- |
כרזת הסרט
כרזת הסרט
 מבוסס על:  מערכוני "אפס"
 בימוי:  אור פז ותום טרגר
 הופק בידי:  דניאל בוקס עדי מורג אופיר כגן
 תסריט:  אור פז תום טרגר
 עריכה:  אור פז
 שחקנים ראשיים:  תום טרגר אור פז הדר זוסמן ניב מג'ר טל טירנגל שי פיינברג  קארין כהן אלעד וויסמן מיכל רדלוס טל שפר אלון גור אריה גורי אלפי
 מוזיקה:  דניאל קורן עידו מימון
 צילום:  אור הגר מיקי ירון גל קלדס אור פז
 אנימטור:  תום טרגר
 מדינה:  ישראל ישראל
 חברת הפקה:  שוגר זאזא
 חברה מפיצה:  קומדי סנטרל ישראל
 שיטת הפצה:  יוטיוב, ערוץ ביפ, ערוץ קומדי סנטרל
 הקרנת בכורה:  ישראל 29 בינואר 2015
 משך הקרנה:  76 דקות
 שפת הסרט:  עברית
 סוגה:  סרט סאטירי
 תקציב:  30,000 שקל
 דף הסרט ב־IMDb
סרט אפס הוא סרט טלוויזיה ארס פואטי-סאטירי ישראלי שיצרו צמד היוצרים האינטרנטיים אור פז ותום טרגר (שוגר זאזא), ושודר לראשונה בערוץ קומדי סנטרל ישראל ב-29 בינואר 2015. הסרט מבוסס על מערכוני "אפס", שיצרו פז וטרגר ואשר זכו להצלחה.
רקע

ב-22 באוגוסט 2013 פרסמו אור פז ותום טרגר, הידועים כצמד "שוגר זאזא", בערוץ ה-"YouTube" שלהם מערכון בשם "במאי אפס". בלב המערכון עמדה דמותו של אפס, ישראלי גס רוח וקולני. את הדמות גילם טרגר, כשאור נשמע ברקע כצלם המלווה אותו כמעין מוקומנטריה. המערכון זכה להצלחה רבה והפך לוויראלי במהירות, ואחריו נוצרו מערכונים נוספים סביב דמותו של אפס.
כשנה אחר כך, ב-2014, פז וטרגר העלו לאתר מימון ההמונים "הדסטארט" בקשה לתמיכה בהפקת סרט עלילתי באורך מלא סביב דמותו של אפס. הקהל נרתם לפרויקט והגיע ליעד התקציב תוך ימים ספורים, כשערוץ הטלוויזיה "קומדי סנטרל ישראל" הודיע כי יממן גם כן חלק מהפקת הסרט, וישדר בו את הסרט לראשונה כסרט טלוויזיה.
הסרט בנוי מקונספט מוכר של "סרט על עשיית סרט" (סרט ארספואטי), ומלא בבדיחות פנימיות על הסרט עצמו. חלק גדול מההומור של הסרט מבוסס על עולם הקולנוע ויצירת סרטים: הפיכת הסדרה האינטרנטית לסרט קולנוע ("היום לכל מטומטם שעושה משהו ביוטיוב נותנים סרט"), תסריט משומש (סצנה שבה מתאר אפס למפיקים העתידיים של הסרט את ההצעה שלו לתסריט, שהיא למעשה העלילה של הסרט "טיטאניק"), תקציב נמוך ועוד.
הסרט שודר לראשונה בערוץ "קומדי סנטרל ישראל" ב-29 בינואר 2015. כמה ימים לאחר שידור הסרט בטלוויזיה, העלו היוצרים את הסרט במלואו לערוץ היוטיוב של "שוגר זאזא". נכון לפברואר 2025, נרשמו לזכות הסרט כ-3 מיליון ו-240 אלף צפיות ביוטיוב.
ב-31 בינואר 2025, הועלה לערוץ היוטיוב של "שוגר זאזא" סרטון בו הם מגיבים לסרט עשר שנים לאחר יציאתו לאור.
עלילת הסרט

'אפס' (תום טרגר) מנסה לרמות את ערוץ 'קומדי סנטרל' בכך שהם יתנו לו תקציב ליצירת סרט וכך ישיג כסף ללא מאמץ. כשאפס מגלה שיצטרך ליצור סרט עם הכסף שקיבל מקומדי סנטרל, הוא וחברו אור (אור פז) מתחילים בהפקת הסרט 'סרט מלך', שבו אפס יככב, יביים ויכתוב.
תחילה, אור ואפס ממציאים תסריט במהירות, כשהוא מלא בשטויות וחסר היגיון לחלוטין (הוא מכיל עמודי הדרכה של בניית מכונת כביסה ביפנית, ציורים של ארנבים, עמודים שלמים של האות ר' וחורים פיזיים בעלילה). אבל אז, לאחר שמבקרים את התסריט שלו לרעה ואומרים שהתסריט 'לא טוב מספיק', הוא נזכר באמו המוזנחת שאמרה שציורו לא טוב מספיק. כדי לכפר על ילדותו העגומה וכדי להראות לכל אלה שאמרו שהוא לא טוב מספיק הוא מתחיל לקחת את הסרט ברצינות ונשבע בפני אור שהוא יכין את הסרט הטוב ביותר בעולם.
לצורך הסרט מלהק אפס את שרון (הדר זוסמן), מלצרית ושחקנית מתחילה שהוא התאהב בה והוא מחזר אחריה, יחד עם שחקנים נוספים כדוגמת מנחם (שי פיינברג) - הומלס שגר בתחנה המרכזית, טל שפר - בתפקיד עצמו ועוד. במקביל, מתגלה כי יחזקאל (ניב מג'ר) ונחום (טל טירנגל) - שני מתנקשים בעלי חזות דתית, מנסים שוב ושוב לחסל את אפס, מסיבה שאינה ברורה (אך מרומז שמשהו רע קרה בינם לבין אפס בעבר), ללא הצלחה.
במהרה, הסרט מתחיל להתפרק וכל אנשי ההפקה, כולל שרון, טל שפר ואפילו אור בעצמו, עוזבים את הסרט ומנתקים קשר עם אפס. אפס מנסה להשלים את הפקת הסרט עם מנחם, היחיד מבין אנשי הצוות שנותר לצדו. במהלך צילום סצנה שבה אפס מפוצץ הליקופטרים (במציאות), הוא גורם לאסון התרסקות, מבוקש על ידי המשטרה והחוזה שלו עם קומדי סנטרל מבוטל. מנחם עורך את הסרט אך אפס מאוכזב מעריכתו הגרועה. הוא מפטר את מנחם, חוטף התקף אפילפטי ומאבד הכרה. בזמן שאפס מחוסר הכרה הוא חולם חלום שבו הוא פוגש את גורי אלפי שמתחזה לביונסה. גורי מוכיח אותו על מעשיו הרעים שעשה בחייו.
מנחם מתגלה כסוכן כפול שהסכים להפיץ את 'סרט מלך' ליחזקאל ונחום כדי להשפיל את אפס.
כעבור כמה חודשים, אפס שהתאושש מההתקף האפילפטי הופך לחסר-כול ומתגורר ברחוב. אור מוצא את אפס ברחוב, וחושף בפניו שהסרט שיצר מוקרן בפני קהל שאוהב ומעריץ אותו, וכעת עליו להסיק מסקנות ולשנות את דרכיו.
אפס מגיע להקרנה של 'סרט מלך' ומגלה כי כולם אוהבים אותו ומריעים לו. הוא נושא נאום מרגש על איך עלינו להתנהג בכבוד וברגישות אל הזולת, אך מיד מגלה שמילותיו לא מוצאות חן בעיני הקהל, אז הוא עושה כאילו הוא אמר את הכל בצחוק. כך בעצם התהליך שעשתה דמותו של אפס משלים סיבוב, ויוצא שהוא לא למד כלום מאירועי העבר והוא חוזר להיות מניאק קולני וולגרי משוגע וחסר התחשבות בחברה, כפי שהיה בתחילת הסרט. לפתע יחזקאל ונחום מופיעים באולם, על מנת להתנקש באפס סופית, אך נחום מתגלה כעווית של המציאות הנוצר במוחו של יחזקאל, בעוד במציאות, נחום הוא חישוק.
הסרט מסתיים בריב המוני וגס, לשמחתו הרבה של אפס ולדאבונם של אור ושרון.
שחקנים

פרק זה טעון עריכה. אנא תרמו לוויקיפדיה .  הסיבה היא: פירוט הדמויות.
| שחקנ/ית | דמות |
| --- | --- |
תום טרגר: "אפס"
אור פז: בתפקיד עצמו
הדר זוסמן: שרון
ניב מג'ר: יחזקאל
טל טירנגל/ חישוק: נחום
שי פיינברג: מנחם
קארין כהן: בתפקיד עצמה
אלעד וויסמן: אלעד, מנהל התכנים של קומדי סנטרל
מיכל רדלוס: רונה, מפיקה קומדי סנטרל
טל שפר: בתפקיד עצמו
אלון גור אריה: אריה
ליאור אשכנזי: שדרן חדשות
גורי אלפי: בתפקיד עצמו/ביונסה
קרן פז: Logic Police/שיר סיום
ליאון רוזנברג: בתפקיד עצמו
הערות שוליים

↑   תום ואור צופים בסרט אפס 10 שנים אחרי, סרטון בערוץ "Sugar Zaza", באתר יוטיוב (אורך: 01:31:48)
| שוגר זאזא |
| --- | --- | --- |
| חברים | תום טרגר • אור פז |  |
| יצירות בולטות | סרט אפס • אחמד וסלים |  |
| דמויות | אפס |  |
| הרכבים מוזיקליים | למה אני חי? |  |
הילד שבך

"הילד שבך" הוא האלבום השישי של הזמר והיוצר יהודה פוליקר שיצא לאור בדצמבר 1995 בחברת התקליטים NMC ובהפקה עצמית של פוליקר בעצמו. זהו אלבום האולפן החמישי של פוליקר. בהפקת האלבום וכתיבת השירים השתתפו יעקב גלעד ויועד נבו.
רקע

"הילד שבך" יצא לאור לאחר האלבומים "אפר ואבק", בו עבד עם הפזמונאי יעקב גלעד, והאלבום "פחות אבל כואב", שבו שירים שהלחין פוליקר לאמנים אחרים, ובו עבד לבדו בלי גלעד.
בדצמבר 1995 שב פוליקר לעבוד עם יעקב גלעד. באותה שנה פקדה את פוליקר ומשפחתו טרגדיה נוספת - בן אחיו, קובי ('קובי הקטן'), שם קץ לחייו ארבע שנים אחרי מותו של בן דודו, קובי ('קובי הגדול') שנהרג בצבא. את השיר "קין" המופיע באלבום, כתב פוליקר לאחר מותו של אחיינו 'קובי הגדול'. האלבום היה אלבום כפול, ולראשונה היה פוליקר מעורב במידה רבה בכתיבת השירים, יחד עם יעקב גלעד. בין היתר השתתף בכתיבת השירים "אני רוצה גם", "לא יודע", "רומנטיקה זולה", "והילדים באים", "כמו גנב באפלה" ו"זה הילד שבך". שיר נוסף שזכה להצלחה מהאלבום היה "נמס בגשם", אותו כתב גלעד על ילד שהוריו מתכחשים לו וקופא לבסוף למוות על חוף הים. גלעד אף מבצע אותו בדקלום. האלבום כלל גם מספר קטעים אינסטרומנטליים, כ"מעל הגשר", "המנטליות של תוף הפח" ו"נני".
האלבום "הילד שבך" זכה להצלחה גדולה, וכך גם סיבוב ההופעות שבעקבותיו, שתועד על גבי אלבום ההופעה הכפול "הופעה חיה בקיסריה". האלבום הוקלט בשתי הופעות שונות של פוליקר, ביוני וביולי 1996, ויצא לאור ב-1997. ביצועי ההופעה ל"פנים אל מול פנים" ו"דברים שרציתי לומר" יצאו כסינגלים לתחנות הרדיו, וזכו להצלחה במצעדי הפזמונים. האלבום כלל גם הקלטת אולפן לנעימה "לעיניך הכחולות", אותה הקליט פוליקר עם יזהר אשדות. באותה שנה יצא אלבומו של אריק איינשטיין "לאן פרחו הפרפרים", שעבורו הלחין פוליקר את השירים "האור בקצה" ו"אח מילת מפתח".
שירי "הילד שבך" עוסקים בגבר מבולבל ומפוספס, שעבר תלאות בחייו ותולה תקוות בחלומות גדולים.
בשנת 2023 יצא לאור הסרט הדוקומנטרי "פוליקר, הילד שבי" שביימו אתי אנטה ויניב אמודאי שנקרא על שם האלבום.
שירי האלבום

האלבום יצא לאור בשני דיסקים. את מרבית השירים כתבו במשותף יהודה פוליקר, יעקב גלעד ובעיבוד המוזיקלי השתתף יועד נבו.
שירי האלבום > דיסק ראשון

זה הילד שבך (4:20)
כתמים (3:47)
מאחורי דלתות (4:06)
מזוודות (4:34)
מעל הגשר (2:24)
כמו גנב באפלה (4:47)
אני רוצה גם (5:01)
רומנטיקה זולה (4:24)
סאליק (5:30)
הנה בא הלילה (3:14)
נמס בגשם (5:00)
לא יודע (4:47)
שירי האלבום > דיסק שני

קין (4:05)
סיגריות בשרשרת (4:01)
מה יהיה יהיה (3:55)
הנסיך המאושר
סוף הזיכרון (5:30)
המנטליות של תוף הפח (2:35)
והילדים באים (3:43)
נני (2:59)
שקט טוטאלי (9:21)
הנה בא הבוקר (4:56)
שירי האלבום > קרדיטים

האלבום הופק בחברת NMC יונייטד אנטרטיינמנט והוקלט באולפני המון בשנים 1994–1995, הקלטות נוספות באולפני טריטון ואולפני קולינור.
יהודה פוליקר - גיטרות, קלידים, בס, בוזוקי, בגלמה, ג'ומבוש
יועד נבו - קלידים, תכנותים, סימפולים, לופים
ניר אברבוך - קלידים נוספים
עמי אופיר, טל הרצברג - גיטרה בס
דורון רפאלי, ניר צידקיהו - תופים
בועז ברמן - כלי הקשה
קולות: עמי איילי, יגאל אייזן ויהודה פוליקר
ציור העטיפה: דויד ויינארוביץ' - "קצת מהמנטליות של תוף הפח" 1984
עיצוב עטיפה: תמיר להב-רדלמסר
הערות שוליים

↑  אלקנה שור, מפגש בין אם שכולה לחייל שהרג את בנה, באתר nrg‏, 14 באוקטובר 2015
↑  יעל גבירץ, פוליקר וגלעד עושים את זה שוב, באתר ynet, 8 בדצמבר 2009 (פורסם במקור: 29/12/95)
↑  "פוליקר, הילד שבי" באתר פסטיבל דוקאביב 2023
היפרטרופיה של חדר ימין

| --- | --- |

לב תקין לעומת לב הסובל מהיפרטרופיה של חדר ימין
 תחום:  קרדיולוגיה 
 קישורים ומאגרי מידע
 MeSH:  D017380
 סיווגים
 ICD-10:  I51.7 
 
היפרטרופיה של חדר ימין של הלב (באנגלית: Right ventricular hypertrophy או RVH), היא הגדלה של השריר המקיף את החדר הימני שבלב האדם. חדר ימין הוא אחד מארבעת החללים בלב האדם. הוא ממוקם בחלקו התחתון של הלב והוא מקבל דם מהעלייה הימנית הנמצאת מעליו. תפקידו של חדר ימין הוא לדחוף את הדם לכיוון עורקי הריאה, משם יגיע אל נימי הריאה, שם יתחמצן ויחזור אל עלייה שמאל של הלב כשהוא עשיר בחמצן.
היפרטרופיה של חדר ימין מתרחשת כאשר הלב עובד מול עומסים גבוהים מהרגיל, מה שגורם לשכבת השריר להתעבות באופן פתולוגי. הגורמים העיקריים לעומס מוגבר על חדר ימין הם יתר לחץ דם ריאתי שנגרם במקרים רבים בשל מחלות ריאה, או בעיה במסתמי הלב. התעבות של שריר הלב על חשבון החלל הפנימי של החדר, עשויה לאורך זמן לגרום לאי ספיקה של חדר ימין, זאת בין השאר בשל צמצום בנפח החלל הפנימי שבתוכו נמצא הדם, מה שגורם לצמצום נפח הפעימה של החדר.
היפרטרופיה של חדר ימין עשויה להיות שפירה, כך שלא תגרום כלל לסימפטומים, או תגרום לסימפטומים קלים בלבד, ומנגד יכולה היפרטרופיה לגרום לסימפטומים משמעותיים הכוללים אי ספיקת לב והפרעות בקצב הלב.
גורמים

אחת הסיבות הנפוצות ביותר להיפרטרופיה של חדר ימין היא יתר לחץ דם ריאתי
. הלחץ הגבוה בעורקי הריאה מייצר תנגודת גבוהה יותר לזרימת הדם מחדר ימין אל העורקים, מה שמאלץ את חדר ימין להתכווץ חזק יותר על מנת לשמור על מפל הלחצים ההכרחי להזרמת דם אל העורקים. כתוצאה מהעומס המוגבר עליו, עובר חדר ימין הגדלה ושינוי של צורתו. שינוי הצורה של תאי לב בודדים, גורם לעיבוי של שכבת השריר כולה. כ-30 אחוזים מהחולים הסובלים מיתר לחץ דם ריאתי יפתחו היפרטרופיה של חדר ימין.
יתר לחץ דם ריאתי מסווג על ידי ארגון הבריאות העולמי לחמש קטגוריות, בהתבסס על הגורם שהוביל להופעתו. שכיחותה של ההיפרטרופיה משתנה בהתאם לסיבה שהובילה ליתר לחץ הדם הריאתי. הסיבות הנפוצות להתפתחות יתר לחץ דם ריאתי שמוביל להיפרטרופיה של חדר ימין כוללות מחלת ריאות חסימתית כרונית (COPD), תסחיף ריאתי ומחלות ריאה רסטרקטיביות. שכיחותה של היפרטרופיה של חדר ימין עומדת על 76 אחוזים בחולים הסובלים מ-COPD ועל 50 אחוזים בחולים עם מחלת ריאה רסטרקטיבית.
היפרטרופיה של חדר ימין מתרחשת גם על רקע של בעיות מבניות בלב. אחד הגורמים הנפוצים הוא אי ספיקה של המסתם התלת-פסיגי. המסתם התלת-פסיגי ממוקם בין העלייה הימנית לחדר ימין ותפקידו הוא למנוע חזרה של דם מהחדר אל העלייה בזמן הסיסטולה (כיווץ הלב). במצב של אי ספיקה של המסתם, כושל המסתם בתפקידו, כך שבזמן הסיסטולה חלק מהדם חוזר מחדר ימין אל העלייה הימנית, מה שמעלה את העומס עמו צריך להתמודד חדר ימין. מצבים נוספים העלולים לגרום להיפרטרופיה הם היצרות המסתם הפולמונרי - מסתם הממוקם בין חדר ימין לעורקי הריאה שתפקידו הוא למנוע חזרה של דם מהעורקים אל חדר ימין בזמן הדיאסטולה (הרפיית הלב), פגם במחיצה הבין חדרית (VSD) ופגם המחיצה הבין פרוזדורית (ASD).
היפרטרופיה של חדר ימין נמצאה גם כמקושרת להשמנת יתר, סוכרת, יתר לחץ דם ועישון (בשל הסיכון הגבוה למחלות ריאה).
סימנים וסימפטומים

במקרים רבים לא תגרום היפרטרופיה של שריר הלב לסימפטומים כלל. עם זאת, חולים הסובלים מהיפרטרופיה של חדר ימין עשויים לחוות סימנים וסימפטומים המקושרים עם יתר לחץ דם ריאתי ועם אי ספיקה של חדר ימין הכוללים:
קוצר נשימה בזמן מאמץ
כאבים בחזה בזמן מאמץ (אנגינה פקטוריס)
התעלפות בזמן מאמץ
חולשה כללית
סחרחורות
כאבים, תחושת מלאות או אי נוחות באזור הבטן העליונה
תיאבון מופחת
בצקות בגפיים התחתונות - בשל הצטברות נוזלים באזור זה
פלפיטציות
גודש ורידי צוואר - בשל הצטברות נוזלים
מיימת
כבד מוגדל
אבחנה

שתי הבדיקות העיקריות המשמשות לאבחנה של היפרטרופיה של חדר ימין הן אקוקרדיוגרפיה ואלקטרוקרדיוגרפיה (א.ק.ג.).